open-index/open-wikipedia-markdown huggingface dataset:
Segumasin

**Segumasin** on seade, millega valmistatakse ehituses kasutatavat segu. Segu komponendid on sideainena tsement, täitematerjalina liiv ja kruus.  Lisatakse ka vett ning vajadusel lupja või savi, mis muudab segu plastseks. 

Segumasinat kasutatakse väiksemate ehitustööde jaoks, nagu elamute remont, renoveerimine või harrastajate projektid. Teisaldatav segumasin võib töötada bensiinimootoriga, kuigi tavalisem on võrguvoolutoitel elektrimootor.

## Segu transportimine

Seguauto on peamiseks betoonisegude transpordivahendiks. Väiksema betoonikoguse korral on võimalik betoonisegu transportida pumiga või sõiduauto järelhaagisega. Vedelema konsistentsiga betoonisegu transportimiseks on kallur.

### Seguauto
Seguauto on veok, millele on paigaldatud trummel, et betoonisegu transportida. Betoonisegu välja laadimiseks kasutatakse renni, mis asub seguauto tagaosas. Mehaanilise renni pikkus on maksimaalselt 3 meetrit ja sellega saab betoonisegu paigaldada kuni 1,5 meetri kõrgusele. Hüdraulilise renni pikkus on maksimaalselt 6 meetrit ja sellega saab betoonisegu paigaldada kuni 1 meetri kõrgusele. Koormaga seguauto kaalub kuni 32 tonni.

### Transportöörlindiga seguauto ehk lintseguauto
lintseguauto on veok, millele on paigaldatud lisaks nii mehaaniline renn kui ka linttransportöör, siis võimaldab selline masin betoonisegu välja laadida kuni 17 meetri kaugusele.

### Pumi
Pumi on veok, millele on paigaldatud lisaks betoonipump ja jaotusmast. Pumisid kasutatakse ehitusobjektidel, kuhu on keeruline ligi pääseda.

### Väikehaagis
Väikeste betoonisegu koguste (< 1 m³) transpordiks on võimalik kasutada väikehaagist, mille kandejõud on sobilik. Betoonisegu erikaal on 2 400 kg/m³ kohta.

### Kallur
Kalluriga transporditakse väikse veesisaldusega betoonisegusid, mille konsistentsi säilitamiseks pole vajalik betooni transpordi ajal trumliga segada.

## Betooni pumpamine
Kui seguautoga ei pääse ehitusplatsile lähedale, siis kasutatakse betoonisegu mahalaadimiseks betooni pumpamist. Pumba kasutamine betoneerimistöödel vähendab tööjõu kulu ja kiirendab tööprotsessi.

Betooni pumpamiseks on kaks võimalust: kasutatakse kas autobetoonipumpa või väiksemate betoonikoguste korral pumi.

### Autobetoonipump
Autobetoonipump on veok, millele on paigaldatud lisaks betoonipump koos jaotusmastiga. Veokil puudub trummel ehk sellega ei saa betooni transportida ehk see on mõeldud ainult seguautoga kohale veetud betoonisegu vajalikku kohta pumpamiseks. Autobetoonipumbad suudavad pumbata kuni 100 m³ betooni tunnis ja neid kasutatakse suuremate kauguste korral. Veok kaalub kuni 36 tonni.

### Pumi
Pumi on veok, millele on paigaldatud lisaks betoonipump ja jaotusmast. Pumiga teostatakse tavaliselt väiksemahulisi pumpamistöid, mahuga kuni 30 m³. Pumi kaalub kuni 32 tonni

#### Pumba tööpõhimõtte alusel pumide liigitamine
*Rootorpumbaga pumid – kasutatakse aeglaste valude puhul (monolitiseerimised, betoonplokkide täitmised). Rootorpumbaga pumidega ei tohi pumbata kiudbetooni.

*Kolbpumbaga pumid – kasutatakse kõikide valude puhul, pumpab kiiremini kui rootorpumbaga pumi. Kolbpumbaga pumiga pumbatakse ka kiudbetooni.

## Viited
Dmitri Russky

**Dmitri Russky** (ka **Dmitri Russki**) oli Tallinna Tehnikumi õppejõud-professor. Tema saatus on teadmata. 
## Teenistus
Töötanud õppejõuna Kiievis ja Peterburis.
TTÜs 1924: õppejõud-professor (õppeained: vesiturbiinid, kanalisatsioon, sanitaarseadmed).

## Viited

## Kirjandus
* Tallinna Tehnikum 1818 17.IX – 1928. Tln, 1928, lk 32
* Tallinna Polütehniline Instituut 1936–1986. Tln, 1986, lk 35
* Tallinna Tehnikaülikooli professorid läbi aegade. Tln, 2008, lk. 368
* Tallinna Tehnikumi ja Tallinna Tehnikaülikooli õppe- ja abijõud 1918–1944 : eluloolisi lühiandmeid. Tln, 1993, lk 57
* Tallinna Polütehnik (1986) 30. mai, lk. 3

## Välislingid
* Tallinna Tehnikum tehnikakõrgkoolina 1918–1936
Consortium

**Consortium** oli aastail 1970–1988 Heino Jürisalu juhtimisel tegutsenud vanamuusikaansambel.

Ansambli repertuaaris oli põhiliselt barokkmuusika - William Corbetti, Henry Purcelli, Giulio Caccini, Johann Sebastian Bachi looming. Koosseisu kunstiline juht oli Heino Jürisalu, seal on mänginud Aago Rääts plokkflöötidel ja barokkflöödil, Leho Läte oboel, Taavi-Mats Utt plokkflöötidel ja barokkoboel, Mati Leibak ja Egmont Välja tšellol, Ivo Sillamaa ja hiljem Anne Tüür spinetil ja klavessiinil, Leningradi muusik Aleksander Fain metsasarvel ja barokkoboel, sopran Tiiu Levald lauljana.

Spetsiaalselt Consortiumi jaoks loodud heliteos on Erkki-Sven Tüüri "Visioonid barokktantsudest" plokkflöötidele ja klavessiinile (1981).

## Diskograafia
* LP Ansambel "Consortium" [Helisalvestis] / kunstiline juht Heino Jürisalu = Ансамбль "Consortium" / художественный руководитель Хейно Юрисалу. Таллин : Таллинская студия грамзаписи, c1983
* LP Tiiu Levald ja ansambel Consortium [Helisalvestis] = Поет Тийу Левалд. [Москва] : Мелодия ; [Tallinn : Tallinna Heliplaadistuudio], 1986

## Viited

## Välislingid
* Eesti Klassikaplaat. Ansambel Consortium (Melodija 1983 ja 1986). - klassikaraadio.err.ee
Priedaine (Dekšārese vald)

**Priedaine**  on küla (*skrajciems* ehk hajaküla) Lätis Rēzekne piirkonnas Dekšārese vallas. Küla asub valla lääneosas Rūbežnīki kraavi kaldal ja jääb valla keskusest Dekšoresest 6,9, endisest piirkonna keskusest Viļānist 13,3 ning Riiast 205,8 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 2 elanikku.

## Viited
Storas

**Storas** (latgali keeles *Storys*) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lääneosas Varakļāni linna piiril Kažova oja kaldal. Storas jääb valla keskusest Dekšoresest 8,3, endisest piirkonna keskusest Viļānist 17,3 ning Riiast 204,5 kilomeetri kaugusele. Aastail 2009–2021 kuulus küla Viļāni piirkonda.

Külas asuv keskaegne kindlustis Rootsi kants (ka Jumprava või Kuce mägi) on muinsusmälestisena riikliku kaitse all.

Aastal 2020 oli külas 3 elanikku.

## Viited
Younès Belhanda

**Younès Belhanda** (araabia keeles يونس بلهندة‎; sündinud 25. veebruaril 1990 Avignonis) on Prantsusmaal sündinud Maroko jalgpallur, kes mängib ründava poolkaitsjana Türgi kõrgliiga klubis Adana Demirspor ja Maroko jalgpallikoondises.

Ta alustas klubikarjääri Prantsusmaa klubis Montpellier HSC, mille noorteakadeemiaga liitus ta 2003. aastal. Klubi põhimeeskonnas debüteeris ta Prantsusmaa kõrgliigas 2009. aastal. Kohe esimest hooajast kuulus ta Montpellier' põhikoosseisu. Hooajal 2011–12 lõi ta Prantsusmaa kõrgliigas 12 väravat ja hooajal 2012–13 kümme väravat. Hooajal 2011–12 tuli ta Montpellier'ga Prantsusmaa meistriks. Samal hooajal valiti Belhanda Prantsusmaa kõrgliiga hooaja sümboolsesse koosseisu ja hooaja parimaks noormängijaks. Lisaks valiti tema värav, mille ta lõi 11. aprillil 2012 mängus Marseille Olympique'i vastu, Prantsusmaa kõrgliiga hooaja parimaks väravaks. 2012. aastal pälvis ta parimale Prantsusmaa kõrgliigas mängivale Aafrika mängijale antava Marc-Vivien Foé auhinna.

2013. aasta juulis sõlmis ta lepingu Ukraina kõrgliiga klubiga Kiievi Dinamo. Hooajal 2014–15 tuli ta klubiga Ukraina meistriks.

Hooaja 2015–16 teises pooles mängis ta Kiievi Dinamost laenul Saksamaa kõrgliiga klubis FC Schalke 04 ja hooajal 2016–17 Prantsusmaa kõrgliiga klubis Nice.

2017. aasta juunis siirdus Belhanda İstanbuli Galatasaraysse. Hooaegadel 2017–18 ja 2018–19 tuli ta klubiga Türgi meistriks. 2021. aastal liitus ta 	Adana Demirsporiga.

2010. aastal mängis Belhanda neli mängu Prantsusmaa kuni 20-aastaste koondises, kuid aasta hiljem debüteeris ta Maroko jalgpallikoondises. Koondisekarjääri esimese värava lõi ta 31. jaanuaril 2012 Aafrika rahvaste karikavõistluste viimases alagrupimängus Nigeri vastu. 9. juunil 2018 lõi ta sõprusmängus värava Eesti vastu. Maroko koondises on ta osalenud veel 2013. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel.

## Saavutused
;Montpellier
*Ligue 1: 2011–12
;Kiievi Dinamo
*Ukraina Premjer-Liga: 2014–15, 2015–16
*Ukraina karikas: 2013–14, 2014–15
;Galatasaray
*Süper Lig: 2017–18, 2018–19
*Türkiye Kupası: 2018–19
*Süper Kupa: 2019
Čeveri

**Čeveri** on küla (*mazciems*) Lätis Rēzekne piirkonnas Dekšārese vallas. 

Küla asub valla põhjaosas. Čeveri jääb valla keskusest Dekšoresest 9,3, endisest piirkonna keskusest Viļānist 13,8 ning Riiast 208,2 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 16 elanikku.

## Viited
Garanči

**Garanči** on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla loodeosas Malmuta jõe kaldal. Garanči jääb valla keskusest Dekšoresest 10,8, endisest piirkonna keskusest Viļānist 15,3 ning Riiast 209,7 kilomeetri kaugusele. Aastail 2009–2021 kuulus küla Viļāni piirkonda.

Külas asuv Garanči asulakoht on kohaliku kaitse all olev muinsusmälestis.

Asula jääb osalt Lubānsi märgala hoiualale.

Aastal 2020 oli külas 3 elanikku.

## Viited
Jean Nouvel

**Jean Nouvel** (sündinud 12. augustil 1945) on prantsuse arhitekt. Ta õppis École des Beaux-Artsis ning oli Mars 1976 ja Syndicat de l'Architecture asutajaliige.

## Välislingid
*
Ikaunīki

**Ikaunīki** (ka **Ikaunieki**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla idaosas. Ikaunīki jääb valla keskusest Dekšoresest 9,8, endisest piirkonna keskusest Viļānist 10,8 ning Riiast 208,8 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 4 elanikku.

## Viited
Ikaunieki

**Ikaunieki** on küla (*mazciems*) Lätis Madona piirkonnas Murmastiene vallas. 

Küla asub valla idaosas. Ikaunieki jääb valla keskusest Murmastienest 15,2, Varakļānist 5 ning Riiast 205,9 kilomeetri kaugusele. Sinna jääb Ikaunieki bussipeatus.

Aastal 1897 oli seal katoliiklaste küla, kus oli 71 elanikku. 2009. aastal oli külas 8 elanikku. Aastail 2009–2021 kuulus küla Varakļāni piirkonda.

## Viited
Friedrich-Werner von der Schulenburg

Krahv **Friedrich-Werner Erdmann Matthias Johann Bernhard Erich von der Schulenburg** (20. november 1875 Kemberg, Saksimaa provints, Preisi kuningriik) – 10. november 1944 Berliin) oli Natsi-Saksamaa diplomaat.

Friedrich-Werner oli pärit Schulenburgide aadlisuguvõsast. Ta õppis riigiõigust Lausanne'is, Münchenis ja Berliinis. Pärast riigieksami sooritamist pääses ta tööle Saksa keisririigi välisministeeriumi. 1903. aastal määrati ta asekonsuliks Barcelona peakonsulaati, 1906. aastal asus ta juhtima Lvivi konsulaati Galiitsia ja Lodomeeria Kuningriigis. Aastatel 1907–1911 oli ta Venemaal Varssavi peakonsulaadis asekonsuliks ja 1911–1914 konsuliks Tiflisis. Ta osales esimeses maailmasõjas, kus teda edutati Saksa armees kapteniks. 1915. aastal saadeti ta Erzurumi sideohvitseriks Osmanite armee juurde. 1918. aastal sai Schulenburg Saksa täievoliliseks saadikuks Gruusia Demokraatlikus Vabariigis.

Weimari vabariigis töötas Schulenburg saadikuna 1922–1931 Teheranis (Pärsias) ja 1931–1934 Bukarestis (Rumeenias). 1934. aastal astus Schulenburg Natsionaalsotsialistliku Saksa Töölispartei liikmeks. 

## Suursaadik Moskvas
21. juunil 1934 määrati Schulenburg suursaadikuks Nõukogude Liitu. Augustis 1939 aitas ta kaasa Saksamaa ja Nõukogude Liidu vahel mittekallaletungilepingu sõlmimisele. Seetõttu oli ta hästi kursis selle lepingu juurde kuulunud salajaste lisaprotokollidega.

Ööl vastu 22. juunit 1941 sai Schulenburg Berliinist telegrammi, milles oli Saksamaa ametliku noodi tekst sõja kuulutamisest Nõukogude Liidule. Varahommikul, kaks tundi pärast sõjategevuse algust, võeti Schulenburg vastu Kremlis ja ta sai üle anda NSV Liidu välisasjade rahvakomissarile Vjatšeslav Molotovile noodi.

Suursaadik Schulenburg ja saatkonna personal interneeriti Moskvas, seejärel hoiti neid 22.–28. juunil Kostromas asuvas puhkekodus, kust toimetati edasi rongiga Türgi piirini (reis kestis kaheksa ööpäeva) ning 13. juulil vahetati nad välja Nõukogude Liidu ja Türgi piiril Nõukogude Liidu suursaadiku Saksamaal Vladimir Dekanozovi ja tema kaaskonna vastu. Türgist lendas Schulenburg Berliini.

## Riigipöördekatse
Schulenburg oli osaline 1944. aastal vandenõus Hitleri vastu. Pärast ebaõnnestunud atentaati Adolf Hitlerile 20. juulil 1944 Schulenburg arreteeriti 19. oktoobril. Teda süüdistati riigireetmises. Rahvakohtus mõisteti ta 23. oktoobril 1944 surma poomise läbi. Kohtuotsus viidi täide 10. novembril 1944 Plötzensee vanglas Berliinis. 

Kolm kuud varem hukati samas vanglas Schulenburgi nõopoeg Fritz-Dietlof von der Schulenburg, kes oli Berliini politseiülema asetäitja ning kes samuti osales vandenõus ja oli operatsiooni "Valküür" kavandajaid.

## Tunnustus
*Raudrist (esimeses maailmasõjas)

## Välislingid
Jaunsaimnieki 2

**Jaunsaimnieki 2** (ka **Jaunsaimnīki**, **Jaunsaimnieki**, **Jaunsaimnīki 2**, **Otrie Jaunsaimnīki**, latgali keeles **Ūtrī Jaunsaimnīki**) on küla (*mazciems*) Lätis Rēzekne piirkonnas Dekšārese vallas. 

Küla asub valla idaosas. Jaunsaimnieki 2 jääb valla keskusest Dekšoresest 8,6, endisest piirkonna keskusest Viļānist 9,6 ning Riiast 207,6 kilomeetri kaugusele. Samas vallas asub ka küla Jaunsaimnieki 1. Aastail 2009–2021 kuulus küla Viļāni piirkonda.

Külas kasvav mänd ümbermõõduga 3,55 meetrit on looduskaitse all.

Aastal 2020 oli külas 72 elanikku.

## Viited
Aļņi

**Aļņi** (ka **Atspuka**) on küla (*mazciems*) Lätis Rēzekne piirkonnas Dekšārese vallas. 

Küla asub valla keskosas Malmuta jõe ääres. Küla lähistel on maantee A12. 

Tänapäevane asula on moodustunud Aļņi ja Atspuki küla liitmisel. 1. jaanuarini 1972 asus Aļņis Varakļāni metsamajandi keskus, sellal kui Atspuki oli Atspuki külanõukogu halduskeskuseks ja kolhoosi Vienība keskasulaks. Aastail 2009–2021 kuulus küla Viļāni piirkonda.

2020. aastal oli külas 45 elanikku.

## Viited
Eeslipüha

**Eeslipüha** ehk **eeslimissa** (ladina keeles *Festum Asinorum* või *asinaria festa*, prantsuse keeles *Fête de l'âne*) oli keskaegne pidustus, mida pühitseti 14. jaanuaril. Seda tähistati eelkõige Põhja-Prantsusmaal, kuid see levis ka Euroopas laiemalt. Pidustustel meenutati eesliga seotud lugusid piiblist, eelkõige püha perekonna põgenemist Egiptusse, aga ka Jeesuse sünni juures viibimist jõulude ajal laudas ja Kristuse sissesõitu Jeruusalemma.

## Traditsioon
Nii Kristuse ümberlõikamise püha kui ka Egiptusse põgenemise mälestamise püha olid algselt tavalised kirikupühad, kuid 13. sajandil oli neile iseloomulik juba burleskne paroodiline element jumalateenistuses, kusjuures mõnes kohas, näiteks Beauvais's, Sensis ja Autunis, mängis ses rolli päris eesel. Kahes Beauvais'st pärinevas 13. sajandi käsikirjas, üks ümberlõikamispühale ja teine Egiptusse põgenemise pühale pühendatud, on kirjeldatud tavalist kanoonilist jumalateenistuse korda, kuid kanoonilisele osale lisatud troopides ja tseremoonia kirjelduses võib leida rohkesti naljakat ja veiderdavat. 

Osa eeslipüha pidustusest moodustas protsessioon, kus pidulikult ehitud eesli selga pandi noor neiu väikelapsega, kes pidid kehastama Maarjat ja Jeesust, ja protsessioon lõppes kirikus altari juures. Kirjelduses mainitakse eeslikisa imiteerimist missal osalejate suust ja nn "eeslilaulu" ehk eesli kiituseks kõlavat *[[conductus]]*t algussõnadega "Orientis partibus", mille korduvas prantsuskeelses refräänis matkitakse eesli häält. Tekst koos viisiga on säilinud Briti Raamatukogus leiduvas nn Beauvais' käsikirjas BL Egerton MS 2615 (kus leidub ka liturgiline draama "Taanieli mäng") lehekülgedel 43r-44v, pealkirja asendava märkusega "conduct9 subdeaconi [...]" ('alamdiakonite conductus'):
:*Orientis partibus*
:*Adventavit Asinus*
:*Pulcher et fortissimus*
:*Sarcinis aptissimus.*
::*Hez, Sire Asnes, car chantez,*
::*Belle bouche rechignez,*
::*Vous aurez du foin assez*
::*Et de l'avoine a plantez.*
Tõlkes võiksid need read kõlada nii:
:"Idamaadelt tuli eesel, ilus ja tugev, hästi sobiv koormat kandma.
:Üles, isand eesel, ja laula! Ava oma ilus suu. Heinu olgu sul küllaga ja kaeru hulganisti."

## Vaata ka
* lollidepüha
* liturgiline draama

## Viited

## Välislingid
* Feast of Asses. - Catholic Encyclopedia
* [Anonüümne conductus "Orientis partibus" andmebaasis Choral Public Domain Library](https://www.cpdl.org/wiki/index.php/Orientis_partibus_(Anonymous))
* Video: Conductus "Orientis partibus" New London Consorti esituses
Jaunsaimnieki

**Jaunsaimnieki** (ka **Jaunsaimnieki 1**, **Jaunsaimnīki** või **Jaunsaimnīki 1**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lääneosas maantee A12 ääres. Jaunsaimnieki jääb valla keskusest Dekšoresest 3,9, endisest piirkonna keskusest Viļānist 13,8 ning Riiast 203,7 kilomeetri kaugusele. Aastail 2009–2021 kuulus küla Viļāni piirkonda.

Vallas asub ka küla Jaunsaimnieki 2

Aastal 2020 oli külas 36 elanikku.

## Viited
Armuškas

**Armuškas** (latgali keeles  **Armuškys**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla idaosas Malmuta jõe kaldal ja maantee A12 ääres. Armuškas jääb valla keskusest Dekšoresest 8,6, endisest piirkonna keskusest Viļānist 9 ning Riiast 207,6 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 31 elanikku.

## Viited
Ožinīki

**Ožinīki** (ka **Oženieki** või **Ožinieki**, latgali keeles  **Uožinīki**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lääneosas Varakļānist lõunas Kažova jõe kaldal. Ožinīki jääb valla keskusest Dekšoresest 4,5, endisest piirkonna keskusest Viļānist 17,8 ning Riiast 204,1 kilomeetri kaugusele. Aastail 2009–2021 kuulus küla Viļāni piirkonda.

Külas kasvav Oženieki kadakas ümbermõõduga 1,75 meetrit on looduskaitse all.

Aastal 2020 oli külas 16 elanikku.

## Viited
Bokoni

**Bokoni** (ka **Bokāni**, latgali keeles **Bokuoni**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lääneosas Varakļānist lõunas Varakļāni kraavi kaldal. Bokoni jääb valla keskusest Dekšoresest 7,3, endisest piirkonna keskusest Viļānist 16,3 ning Riiast 202,6 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 12 elanikku.

## Viited
Stiukas

**Stiukas** (latgali keeles **Stiukys**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lõunaosas Malmuta jõe kaldal. Stiukas jääb valla keskusest Dekšoresest 1,3, endisest piirkonna keskusest Viļānist 16,7 ja Riiast 206,6 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 49 elanikku.

## Viited
Lazdinīki

**Lazdinīki** (ka **Lazdenieki**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla keskosas. Lazdinīki jääb valla keskusest Dekšoresest 19,2, endisest piirkonna keskusest Viļānist 10,6 ning Riiast 209,2 kilomeetri kaugusele. Aastail 2009–2021 kuulus küla Viļāni piirkonda.

## Viited
Lucas Leiva

**Lucas Pezzini Leiva** (sündinud 9. jaanuaril 1987 Dourados) on Brasiilia jalgpallur, kes mängib kaitsva poolkaitsjana Brasiilia esiliigaklubis Grêmio.

Ta alustas klubikarjääri Brasiilia klubis Grêmio, mille põhimeeskonnas debüteeris ta 2005. aastal. 2006. aastal mängis ta Grêmioga Brasiilia kõrgliigas, kus sai sel hooajal kirja neli väravat. Hooaja lõpus valiti Lucas Brasiilia kõrgliiga ajaloo noorima mängijana liiga hooaja väärtuslikumaks mängijaks, lisaks valiti ta liiga hooaja sümboolsesse koosseisu.

2007. aasta juulis siirdus ta viie miljoni naelsterlingi eest Inglismaa kõrgliigaklubisse Liverpool. Liverpoolis mängis ta kokku kümme hooaega, võites 2012. aastal klubiga Inglismaa liigakarika. Ainsa värava lõi ta Inglismaa kõrgliigas 3. mail 2009 mängus Newcastle Unitedi vastu. 2011. aastal valiti ta Liverpooli hooaja parimaks mängijaks.

2017. aasta juulis liitus ta Itaalia kõrgliigaklubiga Rooma Lazio. Lazios mängis ta viis hooaega ning võitis klubiga korra Itaalia karikavõistlused ja kaks korda Itaalia superkarika.

2022. aasta juunis naasis ta Grêmiosse.

2007. aastal tuli Lucas Brasiilia kuni 20-aastaste koondisega Lõuna-Ameerika omavanuste meistriks. 2008. aasta suveolümpiamängude jalgpalliturniiril võitis ta Brasiilia olümpiavõistkonnaga pronksmedali. Brasiilia jalgpallikoondises mängis ta aastatel 2007–2013 kokku 24 korda. Ta kuulus Brasiilia koondisse 2011. aasta Copa Américal.

Tema onu Leivinha on endine jalgpallur.

## Saavutused
;Grêmio
*Campeonato Brasileiro Série B: 2005
*Campeonato Gaúcho: 2006, 2007
;Liverpool
*Football League Cup: 2011–12; Teine koht: 2015–16
*UEFA Euroopa Liiga: Teine koht 2015–16
;Lazio
*Coppa Italia: 2018–19
*Supercoppa Italiana: 2017, 2019

## Viited

## Välislingid
Milan Škoda

**Milan Škoda** (sündinud 16. jaanuaril 1986 Prahas) on Tšehhi jalgpallur, kes mängib ründajana Türgi kõrgliiga klubis Çaykur Rizespor ja Tšehhi jalgpallikoondises.

Ta alustas klubikarjääri Tšehhi klubis Bohemians 1905, mille põhimeeskonnas debüteeris ta 2004. aastal.

Aastatel 2012–2020 mängis ta Tšehhi kõrgliigas Praha Slavia ridades. Hooajal 2014–15 lõi ta liigas 19 väravat, kuid jäi parima väravalööja arvestuses ühe väravaga alla meeskonnakaaslasele David Lafata. Hooajal 2016–17 lõi mõlemad Tšehhi kõrgliigas 15 väravat ja jäid jagama liiga hooaja suurima väravaküti tiitlit. Hooaegadel 2016–17 ja 2018–19 tuli Škoda Slaviaga Tšehhi meistriks.

2020. aasta jaanuaris sõlmis ta lepingu Çaykur Rizesporiga.

Tšehhi jalgpallikoondises debüteeris Škoda 12. juunil 2015 EM-i valikmängus Islandi vastu. Koondisekarjääri kaks esimest värava lõi ta oma järgmises koondisemängus sama aasta 3. septembril Kasahstani vastu. 2016. aasta Euroopa meistrivõistluste teises alagrupimängus lõi ta värava Horvaatia vastu.

## Saavutused
;Praha Slavia
*Tšehhi kõrgliiga: 2016–17, 2018–19
*Tšehhi karikas: 2017–18, 2018–19
Trūpeņi

**Trūpeņi** (latgali keeles **Trūpeni**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla kaguosas. Trūpeņi jääb valla keskusest Dekšoresest 4,1, endisest piirkonna keskusest Viļānist 7,9 ning Riiast 213 kilomeetri kaugusele. Aastail 2009–2021 kuulus küla Viļāni piirkonda.

## Viited
Raimo Jõerand

**Raimo Jõerand** (sündinud 15. juulil 1972) on eesti filmirežissöör.

Ta on õppinud Tartu Ülikoolis, Eesti Humanitaarinstituudis ja Tallinna Pedagoogikaülikooli filmiosakonnas. 
Aastail 2006–2013 töötas ta Eesti Filmi Sihtasutuses filmieksperdina.

## Filme
* "Sinimäed" (2006)
* "Rodeo" (2017)
* "Sea aasta" (2021)
* "Gorikaturist" (2023)

## Tunnustus
* 2006 – Eesti Kultuurkapitali audiovisuaalse kunsti aastapreemia (film "Sinimäed")
* 2019 – Eesti filmi- ja teleauhind (EFTA) parima stsenaristi kategoorias (film "Rodeo")

## Viited
Sea aasta (film)

**"Sea aasta"** on Eesti dokumentaalfilm.

Film räägib 2019. aasta sündmustest, vaadete lõhenemisest ja ökoloogiaprobleemidest Eestis. 

Filmi režissöör on Raimo Jõerand ja operaator Rein Kotov.
Mālnieki

**Mālnieki** (ka **Molnīki**, latgali *Muolnīki*) on küla (*mazciems*) Lätis Madona piirkonnas Barkava vallas.

Mālnieki asub valla keskosas. Küla jääb osaliselt Teiči looduskaitseala kaitsevööndisse. Looduskaitse all on Jaunsiliņi tamm ümbermõõduga 4,25 meetrit.

Aastal 1897 oli seal katoliiklaste küla, kus oli 38 elanikku. Aastal 2008 oli külas 38 elanikku.

## Viited
Pastari

**Pastari** on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lõunaosas Krustpilsi ja Rēzekne vahelise raudtee ääres. Pastari jääb valla keskusest Dekšoresest 5,2, endisest piirkonna keskusest Viļānist 11,6 ja Riiast 212,1 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 3 elanikku.

## Viited
Puduļi

**Puduļi** (latgali keeles **Puduli**) on küla (*skrajciems* ehk hajaküla) Lätis Rēzekne piirkonnas Dekšārese vallas. 

Küla asub valla lõunaosas. Puduļi jääb valla keskusest Dekšoresest 3,9, endisest piirkonna keskusest Viļānist 20,9 ja Riiast 210,8 kilomeetri kaugusele. Aastail 2009–2021 kuulus küla Viļāni piirkonda.

Aastal 2020 oli külas 7 elanikku.

## Viited
Steinernes Meer

**Steinernes Meer** ('kivine meri') on kõrge karstilavamaa Põhja-Lubjakivialpides. Ühena üheksast Berchtesgadeni Alpide alammäestikust kuulub Steinernes Meer osaliselt Baierisse ja osaliselt Salzburgi.

## Paiknemine

Loodes külgneb Steinernes Meer Hochkalteri ja Watzmanniga, kirdes asuvad Hageni mäed ja kagus Hochkönig. Lavamaa pindala on u. 160 km², tehes sellest suurima massiivi Berchtesgadeni Alpides. Sellest 55 km² asub üle 2000 m kõrgusel. Lõunas langevad mäed järsult Saalfeldeni nõkku. Vahetult põhjanõlva jalamil on Königssee järv.

## Maastik

Dachsteini lubjakivi ja karsti iseärasused iseloomustavad maastikku. Steinernes Meeris on tänaseks tuvastatud u. 800 karstikoobast. Tüüpiline on ka Steinernes Meeri eristuva lavamaa olemus üle 2000 m kõrgusel, mida illustreerivad hästi kaks näitajat. Esiteks on 50 tipul (s.o peaaegu kõigil) kõrgus 2000–2600 m; vaid kümmekond on madalamad. Teiseks on tippude keskmine suhteline kõrgus ja isolatsioon madal; vaid vähesed mäed tõusevad märgatavalt lavamaast kõrgemale. Mäestiku nimi tähendab "kivist merd" ja tuleb lavamaa kivisest ja lagedast olemusest, mille hall avarus meenutab kivistunud merd. Steinernes Meeri Baieri osa kuulub Berchtesgadeni rahvusparki; Austrian osa Lubjakivialpide looduskaitsealasse (*Naturschutzgebiet Kalkhochalpen*).

## Tipud

Steinernes Meeri kõige silmapaistvam ja tuntum tipp on Schönfeldspitze (2653 m) Pinzgau-poolsel lõunaserval, mille tipupüramiid on nähtav ka Berchtesgadenist ja mis on Berchtesgadener Landi embleem. Palju vähem tuntud Selbhorn (2655 m) on veidi kõrgem kui Schönfeldspitze ja on mäestiku kõrgeim tipp. Teised kõrged ja tuntud tipud hõlmavad Brandhorni (2610 m), mis moodustab Berchtesgadener Landi, Pinzgau ja Pongau kolmikpunkti; Großer Hundstodi (2593 m), Funtenseetauerni (2578 m) ja Breithorni (2504 m).

Kuni 30-meetrise suhtelise kõrgusega tipp on Steinernes Meeris vähemalt 63. 47 tipu suhteline kõrgus on vähemalt 50 m, 22-l on suhteline kõrgus üle 100 m, kuid vaid viiel üle 200 m.

Vaid u. 20 tippu pääseb üle tähistatud matkaraja või tõusu. See näitab, et turistid keskenduvad peamiselt vähestele sihtkohtadele. Suured lavamaa osad on absoluutse eraldatuse kohad; paljudesse tippudesse on ronitud vaid harva.

Steinernes Meeri kõige olulisemad tipud kõrguse järjekorras (mittetäielik loend):

* Selbhorn, 2655 m
* Schönfeldspitze, 2653 m
* Brandhorn, 2609 m
* Großer Hundstod, 2594 m
* Langeck, 2593 m
* Funtenseetauern, 2578 m
* Wildalmkirchl, 2578 m
* Schareck, 2567 m
* Poneck, 2559 m
* Grießkogel, 2543 m
* Graskopf, 2519 m
* Wildalmrotkopf, 2515 m
* Breithorn, 2504 m
* Mitterhorn, 2491 m
* Wurmkopf, 2451 m
* Reißhorn, 2411 m
* Schindlkopf, 2356 m
* Alpriedelhorn, 2351 m
* Persailhorn, 2347 m
* Schneiber, 2330 m
* Laubwand, 2312 m
* Schottmalhorn, 2232 m
* Viehkogel, 2158 m
Joakim Mæhle

**Joakim Mæhle Pedersen** (sündinud 20. mail 1997 Østervrås) on Taani jalgpallur, kes mängib paremkaitsjana Saksamaa kõrgliigaklubis Wolfsburg ja Taani jalgpallikoondises.

Ta alustas klubikarjääri Taani klubis AaB, mille noorteakadeemiaga liitus 2009. aastal. Klubi põhimeeskonnas debüteeris ta Taani kõrgliigas 2016. aastal.

Aastatel 2017–2021 mängis ta Belgia kõrgliigaklubis KRC Genk. Hooajal 2018–19 tuli ta Genkiga Belgia meistriks.

2021. aasta jaanuaris siirdus ta 10 miljoni naelsterlingi eest Itaalia kõrgliigaklubisse Atalanta, kellega sõlmis viieaastase lepingu.

2023. aasta augustis sõlmis ta nelja-aastase lepingu Wolfsburgiga.

Taani jalgpallikoondises tegi Mæhle debüüdi 5. septembril 2020 UEFA Rahvuste Liiga mängus Belgia vastu. Koondisekarjääri esimese värava lõi ta oma teises koondisemängus sama aasta 7. oktoobril Fääri saarte vastu.

## Saavutused
;Genk
*Belgia kõrgliiga: 2018–19

## Viited
Remo Freuler

**Remo Marco Freuler** (sündinud 15. aprillil 1992 Ennendas) on Šveitsi jalgpallur, kes mängib poolkaitsjana Itaalia kõrgliigaklubis Bologna ja Šveitsi jalgpallikoondises.

## Klubikarjäär
2010. aastal debüteeris ta Šveitsi esiliigas FC Winterthuri meeskonnas. Seejärel liitus ta Šveitsi kõrgliigaklubiga Grasshoppers. Aastatel 2011–2014 mängis ta taas Winterthuris. Aastatel 2014–2016 mängis Freuler Šveitsi kõrgliigas FC Luzerni ridades.

2016. aasta jaanuaris siirdus ta kahe miljoni euro eest Itaalia kõrgliigaklubisse Atalanta. Seal mängis ta kokku kuus ja pool hooaega.

2022. aasta augustis sõlmis ta lepingu äsja Inglismaa kõrgliigasse tõusnud Nottingham Forestiga. 2023. aasta septembris naasis ta laenulepingu alusel Itaaliasse, kui asus mängima Bologna. Lepingu alusel liitus Freulter Bolognaga pärast esimest hooaega püsivalt.

## Koondisekarjäär
Šveitsi jalgpallikoondises debüteeris Freuler 2017. aastal. Koondisekarjääri esimese värava lõi ta 26. märtsil 2019 EM-i valikmängus Taani vastu.

2022. aasta maailmameistrivõistluste viimases alagrupimängus lõi ta värava Serbia vastu ning see värav osutus ka Šveitsi võiduväravaks.

Ta kuulus Šveitsi koondisse ka 2018. aasta maailmameistrivõistlustel ning 2021. ja 2024. aasta Euroopa meistrivõistlustel.

## Viited
Cristian Romero

**Cristian Gabriel Romero** (sündinud 27. aprillil 1998 Córdobas) on Argentina jalgpallur, kes mängib keskkaitsjana Inglismaa kõrgliiga klubis Tottenham Hotspur ja Argentina jalgpallikoondises.

Ta alustas klubikarjääri Argentina klubis Belgrano, mille meeskonnas debüteeris ta Argentina kõrgliigas 2016. aastal.

2018. aasta juulis liitus ta Itaalia kõrgliiga klubiga Genoa. Esimese värava Itaalia kõrgliigas lõi ta 28. oktoobril 2018 mängus Udinese vastu.

2019. aasta juulis omandas tema mängijaõigused Juventus, kuid Romero jäi Genoasse ka hooajaks 2019–20. 2020. aasta septembris läks ta laenule Atalantasse. Hooajal 2020–21 valiti Romero Itaalia kõrgliiga hooaja parimaks kaitsemängijaks.

2021. aasta augustis sõlmis ta Atalantaga püsiva lepingu, kuid suundus seejärel laenule 

2017. aastal kuulus Romero Argentina kuni 20-aastaste koondisse Lõuna-Ameerika juunioride meistrivõistlustel. Argentina jalgpallikoondises debüteeris Romero 3. juunil 2021 MM-i valikmängus Tšiili vastu. Koondisekarjääri esimese värava lõi ta oma teises koondisemängus, sama aasta 8. juunil Colombia vastu. Romero võitis Argentina koondisega 2021. aasta Copa América.
Lielie Tūči

**Lielie Tūči** (ka **Lelie Tūči** või **Lielie Tuči**, Latgali keeles *Lelī Tūči*) on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla põhjaosas Malta jõe kaldal. Lielie Tūči jääb valla keskusest Viļānist 7,4 ning Riiast 214,6 kilomeetri kaugusele. Aastail 2009–2021 kuulus küla Viļāni piirkonda. 

Aastal 2020 oli külas 4 elanikku.

## Viited
Mount Pleasanti kalmistu

**Mount Pleasanti** kalmistu on üks Toronto suuremaid kalmistuid, kuhu on maetud arvukalt eestlasi.

Kalmistu projekteeris arhitekt Henry Engelhart, võttes eeskujuks Bostonis asuva Mount Aubum Cenetery. Mount Pleasanti kalmistu avati 4. novembril 1876. Kalmistul on üle 168 000 hauakoha ning see paikneb kahel pool elava liiklusega Mount Pleasant Roadi.

Esimesed 1944. aastal Eestist põgenenud ja viimaks Torontosse jõudnud pagulastest ja nende järeltulijatest maeti Mount Pleasanti surnuaeda juba 1950. aastate keskel. Järgmise kümnendi lõpuks oli välja kujunenud piirkond, millesse paljud eesti pagulaspered hauaplatsi soetasid. Nii kujunes välja kvartal 46. Sinna on 1973. aastal püstitatud mälestusmärk lahkunud kaasmaalastele.

## Viited
Nongshim

**Nongshim** on Lõuna-Korea toidu- ja joogifirma, mille peakontor asub Seoulis. See asutati 1965. aastal nime all Lotte Food Industrial Company. Nimi muudeti praeguseks nimeks 1978. aastal.

Praegune logo avaldati 1991. aastal, mis sai seemne kuju. 2003. aastal läks äri üle valdusettevõtte süsteemile ja sellest sai Nongshim Holdings tütarettevõte.

Nongshim on Lõuna-Korea suurim kiirnuudlite ja suupistete ettevõte. 2015. aasta lõpus oli Nongshimil vara 2,57 triljonit ja müügil 2,81 triljonit. See juhib 11 tehast kogu maailmas, omab tütarettevõtteid Koreas ja välismaal ning tegutseb rohkem kui 100 riigis.
Hormel

**Hormel Foods Corporation** on Ameerika ettevõte, mis asutati 1891. aastal Minnesota osariigis Austinis George A. Hormeli poolt George A. Hormel & Company nime all. 

Algul keskenduti singi, vorsti ja muude sea-, kana-, veise- ja lambalihatoodete pakendamisele ja müümisele tarbijatele. Ettevõtte üks tuntumaid tooteid on 1937. aastal turule toodud sealihakonserv Spam.

1980. aastatel hakkas Hormel müüma laiemas valikus pakendatud ja jahutatud toitu. 

Ettevõte muutis oma nime Hormel Foodsiks 1993. aastal. **Hormel** teenindab 80 riiki selliste kaubamärkidega nagu Applegate, Columbus Craft Meats, Dinty Moore, Jennie-O ja Skippy.
## Viited
Eesti Mootorispordi Kuulsuste Koda

**Eesti Mootorispordi Kuulsuste Koda** loodi aastal 2021 Eesti Autospordi Liidu Eesti Mootorrattaspordi Föderatsiooni ja MTÜ Eesti Mootorispordi Ajalugu ühise algatusena. Koda asub füüsiliselt Eesti Mootorispordi Muuseumis Ellamaa elektrijaamas.

Esimeste sportlastena valiti koja liikmeteks Endel Kiisa, Toomas Napa, Markko Märtin ja Tanel Leok.
Meža Tūči

**Meža Tūči** (ka **Meža Tuči** või **Mežatuči**) on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla põhjaosas. Meža Tūči jääb valla keskusest Viļānist 8,3 ning Riiast 212,5 kilomeetri kaugusele. Aastail 2009–2021 kuulus küla Viļāni piirkonda. 

Aastal 2020 oli külas 9 elanikku.

## Viited
Marten de Roon

**Marten Elco de Roon** (sündinud 29. märtsil 1991 Zwijndrechtis) on Hollandi jalgpallur, kes mängib Itaalia kõrgliiga klubis Atalanta ja Hollandi jalgpallikoondises.

Ta alustas klubikarjääri Rotterdami Sparta, mille põhimeeskonnas debüteeris ta 2010. aasta märtsis Hollandi kõrgliigas. Aastatel 2012–2015 mängis ta Hollandi kõrgliigas SC Heerenveeni ridades.

2015. aasta juulis sõlmis ta lepingu Atalantaga. 2016. aasta juulis siirdus ta umbes 12 miljoni naelsterlingi eest äsja Inglismaa kõrgliigasse tõusnud Middlesbrough'ga. Esimese värava Inglismaa kõrgliigas lõi ta 5. novembril 2016 mängus Manchester City vastu. De Roon lõi sel hooajal Inglismaa kõrgliigas neli väravat, kuid Middlesbrough liigasse püsima jääda ei suutnud.

2017. aasta augustis naasis ta Atalantasse.

Hollandi jalgpallikoondises debüteeris De Roon 2016. aasta novembris.
Robin Gosens

**Robin Everardus Gosens** (sündinud 5. juulil 1994 Emmerich am Rheinis) on Saksamaa jalgpallur, kes mängib vasakpoolkaitsja või vasakkaitsjana Saksa kõrgliiga klubis Berliini Union ja Saksamaa jalgpallikoondises.

2012. aastal liitus ta Hollandi klubiga SBV Vitesse, kuid klubi põhimeeskonnas tal mängida ei õnnestunud. Hooajal 2013–14 debüteeris ta Hollandi esiliiga klubis FC Dordrecht, kus ta mängis Vitessest laenul. Hooajal 2014–15 mängis ta FC Dordrechtiga Hollandi kõrgliigas. Aastatel 2015–2017 mängis Gosens Hollandi kõrgliigas Almelo Heraclese ridades.

2017. aasta juunis siirdus ta Atalantasse ning 2022. aasta jaanuaris laenule Milano Interisse.

Suvel 2023 liitus Gosens 15 miljoni euro eest Berliini Unioniga.

Saksamaa jalgpallikoondises debüteeris Gosens 3. septembril 2020 UEFA Rahvuste Liiga mängus Hispaania vastu.

## Välislingid
Rafael Tolói

**Rafael Tolói** (sündinud 10. oktoobril 1990 Glória d'Oestes) on Brasiilia-Itaalia jalgpallur, kes mängib keskkaitsjana Itaalia kõrgliiga klubis Atalanta. Ta on klubi meeskonna kapten.

Ta alustas klubikarjääri Brasiilia klubis Goiás, mille põhimeeskonnas debüteeris ta 2008. aastal.

2012. aasta juulis sõlmis ta viieaastase lepingu Brasiilia kõrgliiga klubiga São Paulo. Samal aastal võitis ta São Pauloga Copa Sudamericana. Hooaja 2013–14 teises pooles mängis ta São Paulost laenul Itaalia kõrgliiga klubis AS Roma.

2015. aasta augustis siirdus ta 3,5 miljoni euro eest Atalantasse.

2009. aastal tuli Tolói Brasiilia kuni 20-aastaste koondisega Lõuna-Ameerika juunioride meistriks. Samal aastal osales ta koondisega ka juunioride maailmameistrivõistlustel, kus saavutati teine koht.

2021. aasta veebruaris sai ta Itaalia kodakondsuse.

## Saavutused
;Goiás
*Campeonato Goiano: 2009, 2012
;São Paulo
*Copa Sudamericana: 2012

## Viited
Karu tee

**Karu tee** on tänav järgmistes Eesti asulates:

Alevid ja alevikud:
* Avinurme alevis Mustvee vallas
* Haabneeme alevikus Viimsi vallas

Külad:
* Karuste külas Saaremaa vallas
* Kloogaranna külas Lääne-Harju vallas
* Kõveriku külas Mustvee vallas
* Mereküla külas Häädemeeste vallas
* Veibri külas Luunja vallas

## Vaata ka

*Karu tänav (loend)
*Karu tänav
Pierluigi Gollini

**Pierluigi Gollini** (sündinud 18. märtsil 1995 Bolognas) on Itaalia jalgpallur, kes mängib väravavahina Itaalia kõrgliigaklubis Genoa.

Aastatel 2010–2012 kuulus ta Fiorentina ja 2012–2014	Manchester Unitedi noorteakadeemiasse.

2014. aastal liitus ta Hellas Veronaga ning tegi 24. septembril 2014 mängus Genoa vastu debüüdi Itaalia kõrgliigas.

2016. aasta juulis sõlmis ta lepingu Inglismaa esiliigaklubiga Aston Villa. 2017. aasta jaanuaris läks ta Aston Villast laenule Itaalia kõrgliigaklubisse Atalanta. 2018. aasta juunis sõlmis Gollini Atalantaga püsiva lepingu.

2021. aasta juulis läks Gollini Atalantast laenule Inglismaa kõrgliigaklubisse Tottenham Hotspur. Hooajal 2021/22 sai ta Tottenham Hotspuri meeskonnas kirja kümme mängu, kuid neist mitte ühtegi Inglismaa kõrgliigas. Hooaja 2022/23 esimeses pooles oli ta Atalantast laenul Itaalia kõrgliigaklubis Fiorentina. 2023. aasta jaanuaris läks ta laenule Napoli ja 2024. aasta juulis Genoasse.

Itaalia jalgpallikoondises tegi Gollini debüüdi 15. novembril 2019 EM-i valikmängus Bosnia ja Hertsegoviina vastu. See on jäänud tema seni ainsaks mängus Itaalia koondises.
Aigar Vaigu

**Aigar Vaigu** (sündinud 6. novembril 1984) on eesti füüsik ja teaduse populariseerija.

Ta on 2012. aastal Euroopa Ringhäälingute Liidu poolt maailma parimaks haridussaateks tunnistatud ETV noorte teadussaate "Rakett 69" saatejuht, kohtunik ja ülesannete koostaja ning teadusteatri Kvark asutaja.

Lapsena tahtis ta saada sportlaseks ja ettevõtjaks.

Ta on lõpetanud Elva Algkooli, Elva Gümnaasiumi põhikooli ja Hugo Treffneri Gümnaasiumi. Tema lemmikõppeained olid loodusõpetus ja matemaatika.

Ta ema on õpetaja.

## Teadusteater Kvark
Aigar Vaigu asutatud teadusteater Kvark sai 2020. aastal riiklikult tunnustatud teaduse populariseerijaks (sai 2020. aastal Eesti teaduse populariseerimise auhinna – teise preemia parima uue algatuse eest teaduse ja tehnoloogia populariseerimisel).
Teater tegutseb kahes suunas:
* Top-KVARK on mõeldud täiskasvanutele, kes otsivad avastamisrõõmu, peavad lugu huumorist ega pelga etendusega kaasa mõelda. 
* Up-KVARK annab teadusteatri lasteetendusi, mille eesmärk on teha teaduslik sisu lastele mõistetavaks, pakkudes meelelahutuslikku elamust ka samal ajal ruumis viibivatele täiskasvanutele.

## Eesti Televisiooni teadussaated

Ta on 2011. aastast ehk saatesarja algusest peale olnud üks ETV noorte teadussaate "Rakett 69" saatejuhte, kohtunikke ja võistlusülesannete koostajaid. Saatesari sai 2012. aastal Eesti teaduse populariseerimise peaauhinna kategoorias "Teaduse ja tehnoloogia populariseerimine audio-visuaalse ja elektroonilise meedia abil".

Septembrist 2019 on ta koos Merle Liivakuga üks ETV laste teadussaate "Magus molekul" saatejuhte. See saatesari tunnistati 2020. aasta Eesti parimaks teaduse populariseerijaks kategoorias "Teaduse ja tehnoloogia populariseerimine audio-visuaalse ja elektroonilise meedia abil".

## Tunnustus
* 2021 Valgetähe V klassi teenetemärk

## Viited

## Välislingid
*
Johnson & Johnson

**Johnson & Johnson** (**J&J**) on 1886. aastal asutatud hargmaine Ameerika Ühendriikide ettevõte, üks maailma suurimaid ravimifirmasid.

Ettevõtte asutasid 1886. aastal kolm venda: Robert Wood Johnson, James Wood Johnson ja Edward Mead Johnson.

2023. aastal asetus Johnson & Johnson Forbes Global 2000 nimekirjas 40. kohale.

2021. aastal teatati plaanist jagada ettevõte kaheks ning eraldada riskantse retspetiravimite ja meditsiiniseadmete äri oma tarbekaupade ärist. 2022. aastal moodustas Johnson & Johnson enda tarbekaupade üksuse eraldi ettevõtteks Kenvue, mille viis 2023. aastal börsile. Selle alla kuuluvad muuhulgas Band-Aid plaastrid, Benadryl allergiarohud, Johnson's Baby nahahooldustooted, Listerine suuvesi, Neutrogena nahahooldus- ja kosmeetikatooted ning Tylenol ravimid. Selle ettevõtte käive oli 2023. aastal 15,44 miljardit USA dollarit. Johnson & Johnson käive oli aga samal aastal 85,16 miljardit.

### Koroonavaktsiin
2021. aasta veebruari lõpul leidis USA reguleeriv asutus (FDA), et ühekordse annustamisega koroonavaktsiin on inimestele ohutu, mis silus teed J&J vaktsiini kasutuselevõtuks USA-s kolmanda vaktsiinina.

## Viited

## Välislingid

* COVID-19 Vaccine Jansseni kohta käivad küsimused ja vastused, Ravimiamet, 11.03.2021
* Janssen vaktsineeri.ee
Satraap

**Satraap** (vanakreeka keeles σατράπης *satrápes*, tuleneb vanapärsia sõnast *xšaçapāvān* [ksatrapavan] 'valitsuse tugi') oli Pärsias piirkonna asehalduri nimetus alates Dareios I valitsusajast.

Satraap määras talle alluvas piirkonnas, satraapias, kindlaks maksude suuruse, mõistis kohut, värbas mehi sõjaväeteenistusse ja pidi tagama rahu ja avaliku korra. Tsiviilõigusliku ja sõjaväelise võimu tõttu olid satraabid küllalt autonoomsed.

## Muud tähendused
Ülekantud tähenduses tähendab sõna "satraap" võõrvõimu vägivaldset esindajat.

## Viited
Leogangi mäed

**Leogangi mäed** (saksa: *Leoganger Steinberge*, "Leogangi kaljumäed") on mäestik Austria Salzburgi liidumaal ja moodustab osa Põhja-Lubjakivialpidest Ida-Alpides. Mäed asuvad Loferi oru, Saalfeldeni ja Leogangi vahel ning moodustavad koos Loferi mägedega loodes kaks mäemassiivi, mida eraldab *Römersatteli* kuru (1202 m), kuid mis Ida-Alpide liigitamisel määratletakse ühte alamrühma (Loferi ja Leogangi mäed). Leogangi mäed on eraldatud Kitzbüheli Alpidest lõunas ja Steinernes Meerist idas sügavalt sisselõigatud orgudega. Kaljumägedele on tüüpilised kõrgplatood, millel on järsud küljed ja teravalt lainetavad kõrged tsirkusorud.

Tüüpiliste karstimägedena läbivad Leogangi mägesid ka arvukad koopad. Neist kuulsaim on Lamprechtsofen, üle 50 km pikk, paikneb vahetult Loferi ja Saalfeldeni vahelise liidumaantee kõrval. Silmapaistev kaljumoodustis on *Melkerloch* Birnhorni mäe kaguküljel.

Birnhorn (2634 m) on mäestiku kõrgeim tipp. Hochfilzeni polügoon, mida kasutab Austria armee, asub Leogangi mägedest läänes.

## Naabermäestikud

* Loferi mäed loodes
* Berchtesgadeni Alpid idas
* Salzburgi Kiltkivialpid kagus
* Kitzbüheli Alpid lõunas
* Kaiseri mäed läänes

## Tipud

* Birnhorn (2634 m)
* Kuchelhorn (2500 m)
* Passauerkopf (2465 m)
* Grießener Hochbrett (2467 m)
* Signalkopf (2462 m)
* Großes Rothorn (2442 m)
* Dürrkarhorn (2280 m)
* Hochzint (2243 m)
* Mitterhorn (2206 m)
* Fahnenköpfl (2142 m)
* Brandhorn (2099 m)
Kristceļi

**Kristceļi** (latgali keeles *Kristceli*) on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla loodeosas Līpupeite oja kaldal ja maantee A12 ääres. Kristceļi jääb valla keskusest Viļānist 5,8 ning Riiast 210,8 kilomeetri kaugusele. Aastail 2009–2021 kuulus küla Viļāni piirkonda. 

Aastal 2020 oli külas 100 elanikku.

## Viited
Piziči

**Piziči** on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla põhjaosas. Piziči jääb valla keskusest Viļānist 5 ning Riiast 214,4 kilomeetri kaugusele. Aastail 2009–2021 kuulus küla Viļāni piirkonda.

Külas asuv Piziči linnamäe asulakoht ehk Linnaase on riikliku kaitse all olev muinsusmälestis.

Aastal 2020 oli külas 10 elanikku.

## Viited
Trūpi

**Trūpi** on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla põhjaosas Malta jõe kaldal. Trūpi jääb valla keskusest Viļānist 3,7 ning Riiast 215,1 kilomeetri kaugusele. Aastail 2009–2021 kuulus küla Viļāni piirkonda.

Külas asuvad Trūpi keskaegne kalmistu ja hiiepaik Trūpi Kuradikivi on riikliku kaitse all olevad muinsusmälestised.

Aastal 2020 oli külas 44 elanikku.

## Viited
Orneicāni

**Orneicāni** (ka **Ornicāni**, latgali keeles *Uorneicāni*) on küla (*mazciems*) Lätis Rēzekne piirkonnas Viļāni vallas. 

Küla asub valla põhjaosas Malta jõe kaldal. Orneicāni jääb valla keskusest Viļānist 4,8 ja Riiast 216,8 kilomeetri kaugusele. 

Aastail 1945–1951 asus seal Ornicāni külanõukogu halduskeskus. Aastail 2009–2021 kuulus küla Viļāni piirkonda.

2020. aastal oli külas 53 elanikku.

## Viited
Poči

**Poči** (latgali keeles *Puoči*) on küla (*skrajciems* ehk hajaküla) Lätis Rēzekne piirkonnas Viļāni vallas. 

Küla asub valla lääneosas Līpupeite oja kaldal. Poči jääb valla keskusest Viļānist 5,7 ning Riiast 212,9 kilomeetri kaugusele. Aastail 2009–2021 kuulus küla Viļāni piirkonda. 

Aastal 2020 oli külas 29 elanikku.

## Viited
Martin Hinteregger

**Martin Hinteregger** (sündinud 7. septembril 1992 Sankt Veit an der Glanis) on Austria jalgpallur, kes mängib keskkaitsjana Austria kõrgliiga klubis SK Austria Klagenfurt.

Ta alustas klubikarjääri Salzburgi Red Bullis, mille noorteakadeemiaga liitus ta 2006. aastal. Klubi põhimeeskonnas debüteeris ta Austria kõrgliigas 2010. aastal.

Hooaja 2015–16 teises pooles mängis ta laenul Saksamaa kõrgliiga klubis Mönchengladbachi Borussia. 2016. aasta augustis sõlmis ta lepingu FC Augsburgiga. 2019. aasta jaanuaris läks ta Augsburgist laenule Eintracht Frankfurtiga, kellega sõlmis sama aasta juulis püsiva lepingu.

Aastatel 2022–2024 mängis ta taas oma lapsepõlveklubis SGA Sirnitz.

Aastal 2025 liitus ta Austria kõrgliigaklubiga Klagenfurti Austria.

Austria jalgpallikoondises tegi Hinteregger debüüdi 19. novembril 2013 sõprusmängus USA vastu. Koondisekarjääri esimese värava lõi ta 5. septembril 2016 MM-i valikmängus Iisraeli vastu. Ta kuulus Austria koondisse 2016. aasta Euroopa meistrivõistlustel.

## Saavutused
;Salzburgi Red Bull
*Austria Bundesliga: 2011–12, 2013–14, 2014–15, 2015–16
*Austria karikas: 2011–12, 2013–14, 2014–15, 2015–16
Mehhiko ansamblite loend

*Siin loetletakse [[Mehhiko]] ansambleid.*

*3Ball MTY
*AK-7
*Alacranes Musical
*Allison
*Amduscia
*Antidoping
*Banda Carnaval
*Banda el Recodo
*Banda Machos
*Banda Maguey
*Belanova
*Big Spin
*Botellita de Jerez
*Café Tacuba
*Caifanes
*Camila
*Canseco
*Cartel de Santa
*Chetes
*Chikita Violenta
*Control Machete
*Cuarteto Latinoamericano
*Delux
*División Minúscula
*El Azote
*El Gran Silencio
*Elefante
*Flans
*Fobia
*Genitallica
*Grupo Bryndis
*Grupo Bronco
*Grupo Climax
*Grupo Exterminador
*Guardianes Del Amor
*Hello Seahorse!
*Hocico
*Inspector
*Jaguares
*Jeans
*Jesse & Joy
*K-Paz De La Sierra
*Kabah
*Kairo
*Kalimba
*Kinky
*Kumbia Kings
*La Castañeda
*La Gusana Ciega
*La Revolución de Emiliano Zapata
*Le Butcherettes
*Los Acosta
*Los Baby's
*Los Bukis
*Los Caminantes
*Los Claxons
*Los Daniels
*Los Dinos
*Los Freddy's
*Los Hooligans
*Los Invasores de Nuevo León
*Los Jaigüey
*Los Mismos
*Los Panchos
*Los Temerarios
*Los Tucanes de Tijuana
*Los Tigres del Norte
*Maná
*Mariachi Vargas de Tecalitlán
*Mexican Institute of Sound (Instituto Mexicano del Sonido)
*Moderatto
*Moenia
*Molotov
*Motel
*Nikki Clan
*Nortec Collective
*OV7
*Panteón Rococó
*Patrulla 81
*Panda
*Plastilina Mosh
*Playa Limbo
*Radaid
*Raza Obrera
*RBD
*Reik
*Rey Pila
*Sandoval
*Selena y Los Dinos
*Sentidos Opuestos
*Sin Bandera
*Son de Madera
*Timbiriche
*Volován
*Yuridia
Marten Ojapõld

**Marten Ojapõld** (sündinud 26. jaanuaril 2006, Tallinnas) on Eesti autosportlane.

Autospordiga tegelemist alustas 2009. aastal, kui hakkas õppima kardisõitu.

* 2015. osales esimest korda kardivõistlusel.
 
* 2016. aastal võistles Talendid Rajale hobikardisarjas.

* 2017 – 2019 võistles kardispordi Eesti meistrivõistlustel.

Tegutsemise kardispordis lõpetas 2019. aastal, kui liikus edasi autorallisporti.

* 2019. osales esimest korda autorallivõistlusel (Hiiumaa rahvaralli).

* 2020. osales rahvarallidel ja -sprintidel.

Alates 2021. aastast võistleb koos kaardilugeja Rauno Rohtmetsaga  noorteralli Eesti meistrivõistluste sarjas.

* 2021. Eesti meister noorterallis 

## Välislingid
*Marten Ojapõld - YouTube
*Võidutahet ei ole võimalik õpetada
*Noored tegid Pandivere rahvarallil kõrget tempot
*Eesti Autospordi Liit taaselustas noorteralli Eesti meistrivõistlused
Kiesza

**Kiesa Rae Ellestad** (sündinud 16. jaanuaril 1989 Calgarys) on New Yorgis ja Londonis töötanud kanadalannast laulja ja multiinstrumentalist. Praegu (2021) taastub ta autoõnnetusest Torontos. Oma karjääri jooksul on ta välja andnud mitu singlit, sealhulgas "Hideway" ja "Giant in My Heart", samuti albumid "Sound of a Woman" (2014) ja "Crave" (2020).

## Välislingid
* 
* Ametlik koduleht